สไปเดอร์-แมน
ในตอนที่ไอ้แมงมุมได้รับการตีพิมพ์ครั้งแรกในช่วงคริสต์ทศวรรษที่ 60 ในเวลานั้น ตัวละครที่เป็นวัยรุ่นในหนังสือการ์ตูนยอดมนุษย์ของอเมริกา มักจะมีบทบาทเทียบเท่าตัวประกอบเท่านั้น แต่การ์ตูนชุดไอ้แมงมุมได้พังกรอบเหล่านี้ออกไป โดยให้ตัวไอ้แมงมุม ซึ่งยังเป็นวัยรุ่นอยู่ มีบทบาทของวีรบุรุษตัวเอก ที่มี "ความสนใจเฉพาะตัว พร้อมกับการถูกปฏิเสธ ความขัดสน และความอ้างว้าง" ด้วยลักษณะเช่นนี้เอง ไอ้แมงมุมจึงสามารถดึงดูดความสนใจจากผู้อ่านอายุน้อยได้
อะควาแมน
อะควาแมนเป็นตัวละครที่ได้รับความนิยมอย่างมากในช่วงคริสต์ทศวรรษที่ 1960 จนมีแอนิเมชั่นเป็นของตัวเอง ซึ่งแอนิเมชั่นนี้ได้สร้างความประทับใจและทำให้อะควาแมนเป็นที่จดจำในวงกว้าง
ความนิยมทำให้ตัวละครนี้ได้เป็นหนึ่งในตัวละครหลักของซีรีส์การ์ตูน "Super Friends" (1973) ซึ่งเป็นซีรีส์ที่ได้รับความนิยมมาก อย่างไรก็ดี อะควาแมนในฉบับนี้มักจะไม่ได้ใช้พลังให้เป็นประโยชน์ต่อทีมและมักจะมีภาพลักษณ์ที่ดูน่าขบขัน ทำให้กลายเป็นภาพจำที่มักจะถูกนำมาล้อเลียน ภายหลังดีซีคอมิกส์จึงมีการปรับบุคลิกตัวละครให้มีความน่าเกรงขามและมีพลังอำนาจมากขึ้น ซึ่งในช่วงคริสต์ทศวรรษที่ 1990
ก็มีการปรับให้อะควาแมนมีความจริงจังมากขึ้น โดยใช้โครงเรื่องที่แสดงให้เห็นถึงบทบาทในฐานะราชาแห่งแอตแลนติส